虹縣_(唐朝)

虹縣 ， 中國古縣名 。 在今安徽省宿州市 、 江蘇省宿遷市交界處 。 王莽時曾在五河縣置虹縣 ， 後有廢置 。 唐朝武德四年 （ 621年 ） ， 以夏丘縣 、 谷陽縣置仁州 ， 又以夏丘縣置虹縣和龍亢縣 。 時 ， 虹縣縣治在今安徽省固鎮縣仁和集 。 貞觀八年 （ 634年 ） ， 仁州廢 ， 虹縣改屬泗州 ， 縣治遷至今安徽省泗縣 。 元和四年 （ 809年 ） ， 新置宿州 ， 虹縣初爲州治 。 金朝時 ， 虹縣屬泗州 。 元朝及明朝洪武初年 ， 仍屬泗州 。 洪武六年 （ 1373年 ） 七月 ， 虹縣改屬中立府 。 次年 ， 中立府改稱鳳陽府 。 洪武十一年 （ 1378年 ） ， 割虹縣地予府治鳳陽縣 。 清朝初年 ， 仍屬鳳陽府 。 雍正年間 ， 鳳陽府泗州升爲泗州直隸州 。 此前 ， 州治泗州城已沒入洪澤湖中 ， 寄治於盱眙縣縣城 。 乾隆四十二年 （ 1777年 ） ， 泗州直隸州徙治舊虹縣縣城 ， 虹縣由此裁撤 。